section_heading: Luminescencijska rasvjeta
paragraph_text: Osim već spomenutog luminescentnog premaza za fluorescentne cijevi (3 Ca<sub>3</sub>(PO<sub>4</sub>)<sub>2</sub>∙CaF<sub>2</sub>∙Sb∙Mn), koji daje približno bijelo svijetlo i koji je neotrovan, upotrebljavaju se još sljedeći: Mg<sub>2</sub>WO<sub>5</sub> sa svjetlomodrom emisijom, (Zn∙Be)<sub>2</sub>SiO<sub>4</sub>∙Mn s narančastožutom emisijom, Zn<sub>2</sub>SiO<sub>4</sub>∙Mn sa zelenom emisijom, CdSiO<sub>3</sub>∙Mn s narančastocrvenom emisijom. Svjetiljke prekrivene spojevima kao što je na primjer Ca<sub>3</sub>(PO<sub>4</sub>)<sub>2</sub>∙Tl uz maksimum emisije na 330 nm upotrebljavaju se za umjetno sunčanje.